Üldkohtu (viies koda) 26. novembri 2015. aasta otsus – Comunidad Autónoma de Cataluña ja CTTI vs. komisjon

(kohtuasi T‑465/13)

„Riigiabi — Digitaaltelevisioon — Abi maapealse digitaaltelevisiooni kasutuselevõtuks Hispaania äärealadel ja vähem linnastunud piirkondades — Otsus, millega abi tunnistatakse osaliselt siseturuga kokkusobivaks ja osaliselt siseturuga kokkusobimatuks — Eelis — Üldist majandushuvi pakkuv teenus — ELTL artikli 107 lõike 3 punkt c — Uus abi”

1. Tühistamishagi — Füüsilised või juriidilised isikud — Neid otseselt ja isiklikult puudutavad aktid — Liikmesriigile adresseeritud komisjoni otsus, millega abi tunnistatakse siseturuga kokkusobimatuks — Sellise piirkondliku ametiasutuse hagi, kes kõnealust abi andis — Vastuvõetavus (ELTL artikli 263 neljas lõik) (vt punkt 34)

2. Tühistamishagi — Vastuvõetavuse tingimused — Kahe hageja poolt ühe ja sama hagi esitamine — Ühe hageja hagi vastuvõetavus — Vajadus analüüsida hagi vastuvõetavust teise hageja osas — Puudumine (ELTL artikkel 263) (vt punkt 34)

3. Riigiabi — Mõiste — Meetmed, millega hüvitatakse ettevõtjale avaliku teenuse pakkumisega tekkivad kulutused — Altmarki kohtuotsuses esitatud esimene tingimus — Selgesti määratletud avaliku teenuse pakkumise kohustused — Puudub kasu saanud ettevõtja, kes pidi tegelikult täitma avaliku teenuse osutamise kohustusi — Mõiste määratlusse kuulumine (ELTL artikkel 14 ja ELTL artikli 107 lõige 1; EL lepingule ja EL toimimise lepingule lisatud protokoll 26) (vt punktid 42, 50–52, 54, 57, 61, 63 ja 64)

4. Riigiabi — Komisjoni otsus — Seaduslikkuse hindamine otsuse tegemise ajal kättesaadava teabe alusel (ELTL artikli 107 lõige 1) (vt punkt 62)

5. Konkurents — Üldist majandushuvi pakkuvate teenuste osutamiseks volitatud ettevõtjad — Ringhäälingusektor — Üldist majandushuvi pakkuvate teenuste kindlaksmääramine — Ringhäälinguteenuste osutamise ja ringhäälinguvõrkude käitamise eristamine — Lubatavus (ELTL artikli 107 lõige 1; EL lepingule ja EL toimimise lepingule lisatud protokoll nr 29) (vt punktid 67, 68, 70 ja 71)

6. Riigiabi — Komisjoni otsus — Kohtulik kontroll — Asjaolude ja tõendite vaba hindamine (vt punkt 72)

7. Konkurents — Üldist majandushuvi pakkuvate teenuste osutamiseks volitatud ettevõtjad — Ringhäälingusektor — Võrku käitamisteenuse määratlemine üldist majandushuvi pakkuvaks teenuseks — Tingimus — Tehnoloogilise neutraalsuse põhimõtte järgimine (ELTL artikli 107 lõige 1 ja ELTL artikkel 108) (vt punktid 78–80)

8. Institutsioonide aktid — Põhjendamine — Kohustus — Ulatus — Puuduliku põhjendamise korrigeerimine kohtumenetluse käigus — Lubamatus (ELTL artikkel 296) (vt punkt 86)

9. Riigiabi — Keeld — Erandid — Komisjoni kaalutlusõigus — Kohtulik kontroll — Piirid (ELTL artikli 107 lõige 3) (vt punktid 97, 98 ja 103)

10. Riigiabi — Komisjonipoolne läbivaatamine — Teatis digitaalsüsteemidele ülemineku kohta — Õiguslik vorm — Käitumisnormid, mis sisaldavad komisjoni kaalutlusõiguse piiramist (ELTL artikli 107 lõige 3 ja ELTL artikkel 108; komisjoni teatis KOM(2003) 541 lõplik) (vt punkt 101)

11. Riigiabi — Keeld — Erandid — Meetme vastuvõtmise hetkel esinenud olukorraga arvestamine (ELTL artikli 107 lõige 3) (vt punktid 106, 108 ja 109)

12. Riigiabi — Haldusmenetlus — Abi kokkusobivus siseturuga — Abiandjal ja potentsiaalsel abisaajal lasuv tõendamiskoormis (ELL artikli 4 lõige 3; ELTL artikli 107 lõige 3) (vt punkt 110)

13. Riigiabi — Keeld — Erandid — Abi, mida saab pidada siseturuga kokkusobivaks — Hindamine ELTL artikli 107 lõike 3 punkti c alusel — Varasema praktika arvestamine — Välistamine (ELTL artikli 107 lõike 3 punkt c) (vt punkt 111)

14. Riigiabi — Komisjonipoolne läbivaatamine — Riigi järjestikused sekkumised, mis tekitavad omavahel lahutamatuid seoseid — Kõikide meetmete hindamine tervikuna — Lubatavus (ELTL artikli 107 lõige 3 ja ELTL artikkel 108) (vt punktid 115 ja 116)

15. Riigiabi — Olemasolev abi ja uus abi — Meede, millega muudetakse olemasolevat abi — Kava olemust mõjutav muudatus — Uue abikavana määratlemine (ELTL artikli 108 lõige 1; nõukogu määrus nr 659/1999, artikli 1 punkt c; komisjoni määrus nr 794/2004, artikli 4 lõige 1) (vt punktid 128–132)

Ese

Nõue tühistada komisjoni 19. juuni 2013. aasta otsus 2014/489/EÜ, millega tunnistati osaliselt siseturuga kokkusobimatuks riigiabi, mida Hispaania Kuningriik andis maapealse digitaaltelevisiooni kasutuselevõtuks äärealadel ning vähem linnastunud piirkondades (väljaspool Castilla-La Manchat) (riigiabi SA.28599 (C 23/2010 (ex NN 36/010, ex CP 163/2009)) (ELT L 217, lk 52).

Resolutsioon

1. Jätta hagi rahuldamata.